5.1 acres in Morgan County, West Virginia #1 in Rural Real Estate Online
5.1 acres in Morgan County, West Virginia
TALL PINE ROAD, Berkeley Springs, West Virginia
$56,000 5.10 Acres
Property ID 2400604 Interop Forms Toolkit 2.0 Tutorial - CodeProject 12,823,954 members (37,527 online)
Last Visit: 31-Dec-99 19:00 Last Update: 27-Mar-17 16:49Refresh« Prev1234 Next » Preke Jesaja 64:6
Skriflesing: Jesaja 64.
Teks: Kategismus Sondag 24; Jesaja 64: 6
Met 'n baie diep belydenis, bely 'n skuldige volk sy sondes voor die Here. Tog is dit 'n baie besondere volk, want hulle is van die begin af deur God uitgekies as sy volk. Die Here het Hom baie kere aan hulle geopenbaar deur Self met hulle te praat en wonders en tekens te doen. God self het hulle deur hulle hele geskiedenis gelei.
Die volgende twee sake verdien nadere aandag:
1. Onbekwaamheid tot goeie werke.
2. Verpligting tot goeie werke.
Mens sou nou verwag dat 'n volk wat al vir eeue die pad saam met die Here kom, in staat sou wees om werklik goeie werke vir die Here te doen.
Maar ons lees dat dit heeltemal anders was.
Ons het almal geword soos 'n onreine, en al ons ongeregtighede soos 'n besoedelde kleed.
Ons het almal verdor soos blare en ons ongeregtighede het ons weggevoer soos die wind.
Hierdie volk se werke was nie goed nie.
Die dinge wat hulle in hulle volksbestaan gedoen het - hulle werke - was voor die Here soos vuil klere, en daarom is hulle ook met 'n ballingskap gestraf.
Die vraag kom onwillekeurig by mens op: As 'n volk soos hulle wat altyd die leiding en die nabyheid van die Here geken, gesien en gehoor het, so swak gevaar het met hulle goeie werke, wat gaan dan van ons word?
Geliefde gemeente, U moet net onthou dat daar natuurlik 'n groot verskil tussen daardie mense en ons is, want hulle het onder 'n heeltemal verbond as ons gelewe.
Hulle het in die Ou Testamentiese tydvak gelewe toe die Werkverbond nog oor hulle van krag was.
Ons val in die Nuwe Testamentiese tydvak onder die Genadeverbond.
Ons hoef nie deur ons werke salig te word nie.
Ons word sondevry en regverdig deur Jesus Christus.
Vir hierdie verlossing het ons geloof nodig, nie werke nie.
'n Ander vraag wat gelowiges ook dikwels kwel, is: As ek dan klaar deur die Here Jesus vergewing van sondes het, waarom moet ek dan nog goeie werke ook doen.
Want die goeie werke dra tog niks by vir my verlossing nie!
As ons die Romeinebrief deurlees, sien ons dat daar geskryf staan dat alle mense voor God gesondig het. En dat daar net een loon is waarmee God die sondes betaal, en dit is die dood.
As u dit op uself gaan toepas, dan beteken dit doodeenvoudig net dat ons nie kan roem dat ons in Christus verlos is, maar ons lewe laat blyk dat ons dinge doen soos iemand wat aan die duiwel behoort nie.
Hoe goed toon u lewens dat u aan die Here behoort?
Onthou u die wetsgeleerde wat vir die Here kom vra het wat die groot gebod van die Here is (Matt. 22: 36)? Toe het die Here Jesus geantwoord:
Jy moet die Here jou God liefhê met jou hele hart en met jou hele siel en met jou hele verstand. Dit is die eerste en groot gebod.
Toets u eie lewe hieraan. Het u die Here so lief? Die antwoord is: Nee! Enige gelowige wat op hierdie vraag gaan "ja" antwoord, is vermetel, want die uitlewing van ons godsdiens bewys dat ons die Here nie so liefhet nie.
Hoe maklik bly ons van die kerk af weg as ons kuiermense kry! Dan stel jy mos kuiermense bo die Here!
Dikwels bly ons net by die huis uit slapheid.
Sekere van ons lidmate doen allerhande werk by die huis op die Sabbatdag van die Here!
Ons verag dus sy gebod dat hierdie dag heilig moet wees, en 'n dag wat ons net gebruik om ons verhouding met Hom weer op die kerf te kry, en om gemeenskap met Hom te beoefen.
Kan jy eerlik bely dat jy die Here liefhet as jy nie eers 'n afspraak met die God wat jou so liefhet dat Hy sy lewe vir jou gegee het, kan hou nie?
2. Die verpligting tot goeie werke.
Ons moet goeie werke doen, want die Here Jesus sê in Johannes 15: 5 dat almal wat in Hom bly, baie goeie vrugte in die lewe dra, soos lote wat op 'n goeie wingerdstok ingeënt is.
Hiermee sê die Here baie duidelik waarom hy van ons goeie werke vra.
Ons doen dit omdat ons is soos die lote wat op die goeie stam ingeënt is.
Ons is ingeënt in die saligheid van die Here Jesus Christus. Daarom moet ons sy vrugte dra.
Die goeie werke wat ons doen is dus bloot die gevolg van God se genade oor ons.
As jy wil hê die Here moet jou vir jou goeie werke beloon, dan impliseer jy daarmee dat die Here Jesus se dood nie nodig was nie, want jy kan in jou eie krag - met jou eie werke - in die hemel kom.
Of jy beweer dat Jesus se werke nie genoeg was nie, en dat jy met jou goeie werke 'n bydrae moet lewer, om sy versoeningswerk aan te vul.
Altwee die beskouings is verkeerd: God voorsien die volle verlossing in Jesus Christus.
Ons word verplig om goeie werke te doen, al voorsien God vir ons die verlossing en die ewige lewe.Ons het in Jesaja 64: 8 gelees:
Maar nou Here, U is ons Vader; ons is die klei, en U is ons Formeerder...
Hy stel God voor as 'n Pottebakker wat met klei allerhande soorte voorwerpe maak.
En dan staan daar die treffende sin: Die klei kan tog nie die Pottebakker gaan staan en verwyt omdat uit die stuk klei 'n voorwerp gemaak is soos hy gemaak is nie!
'n Kruik kan nie 'n bak wees of andersom nie.
Die Pottebakker het sy wil uitgevoer in die maak van elke voorwerp.
Die genadekant van die saak is dat God die gelowige mens gemaak
het om met sy goeie werke God te verheerlik.
Ons doen nie goeie werke om daarmee hemel toe te wil gaan nie.
Ons doen goeie werke omdat ons reeds in Christus op pad is hemel toe - en nou bewys ons goeie werke dit net.
Veroorsaak so 'n leer nou nie dat mense sleg word, en hulle verantwoordelikhede vergeet nie?
Die antwoord is net dat elke mens wat waarlik glo, nie sy geloof deur onverantwoordelikheid sal laat omkrap nie.
Hy sal dubbeld sy verantwoordelikheid besef, en daarom soveel harder stry om goed en reg te doen, sodat God daardeur aanbid word.
Volhard dan met blydskap in u goeie werke.
Ons weet dat ons goeie werke nie die saligheid kan verwerf nie.
Maar ons weet ook dat dit nie nodig is om die saligheid te verwerf nie, want ons het dit reeds.
Kom ons lees Kategismus Sondag 24 saam
Datum: 25 Augustus 2002